CELEX: 31997R2288
Language: el
Date: 1997-11-18 00:00:00
Title: Κανονισμός (ΕΚ) αριθ. 2288/97 της Επιτροπής της 18ης Νοεμβρίου 1997 για καθορισμό των κανόνων εμπορίας που εφαρμόζονται στα σκόρδα

Avis juridique important

|

31997R2288

Κανονισμός (ΕΚ) αριθ. 2288/97 της Επιτροπής της 18ης Νοεμβρίου 1997 για καθορισμό των κανόνων εμπορίας που εφαρμόζονται στα σκόρδα  

Επίσημη Εφημερίδα αριθ. L 315 της 19/11/1997 σ. 0003 - 0006

ΚΑΝΟΝΙΣΜΟΣ (ΕΚ) αριθ. 2288/97 ΤΗΣ ΕΠΙΤΡΟΠΗΣ της 18ης Νοεμβρίου 1997 για καθορισμό των κανόνων εμπορίας που εφαρμόζονται στα σκόρδαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 2 παράγραφος 2,Εκτιμώντας:ότι τα σκόρδα αναγράφονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να εγκριθούν κανόνες 7 ότι ο κανονισμός αριθ. 10/65/ΕΟΚ του Συμβουλίου, της 26ης Ιανουαρίου 1965, περί καθορισμού κοινών κανόνων ποιότητας για σκόρδα (2), όπως τροποποιήθηκε τελευταία από τον κανονισμό (ΕΚ) αριθ. 888/97 της Επιτροπής (3), έχει υποστεί πολλαπλές τροποποιήσεις και δεν υπάρχει πλέον νομική σαφήνεια 7ότι πρέπει συνεπώς να αναθεωρηθεί η εν λόγω νομοθεσία και να καταργηθεί ο κανονισμός αριθ. 10/65/ΕΟΚ 7 ότι γι' αυτό πρέπει για λόγους διαφάνειας στη διεθνή αγορά, να ληφθούν υπόψη οι κανόνες που συνιστώνται για τα σκόρδα από την Οικονομική Επιτροπή των Ηνωμένων Εθνών για την Ευρώπη 7ότι για να διευκολυνθεί η εμπορία των σκόρδων, πρέπει να απλοποιηθούν οι διατάξεις του κοινοτικού κανόνα όσον αφορά την παρουσίαση των προϊόντων αυτών σε σχέση με το διεθνή κανόνα που συνιστάται από την Οικονομική Επιτροπή των Ηνωμένων Εθνών για την Ευρώπη καθιστώντας τον λιγότερο δεσμευτικό 7ότι η εφαρμογή των κανόνων αυτών πρέπει να αποσκοπεί στην εξάλειψη από την αγορά των προϊόντων μη ικανοποιητικής ποιότητας, να προσανατολίσει την παραγωγή εις τρόπον ώστε να ικανοποιεί τις απαιτήσεις των καταναλωτών και να διευκολύνει τις εμπορικές σχέσεις με βάση το θεμιτό ανταγωνισμό συμβάλλοντας με τον τρόπο αυτό στη βελτίωση της αποδοτικότητας της παραγωγής 7ότι οι κανόνες εφαρμόζονται σε όλα τα στάδια εμπορίας 7 ότι η μεταφορά σε μεγάλη απόσταση, η αποθήκευση για ορισμένη διάρκεια ή οι διάφοροι χειρισμοί τους οποίους υφίστανται τα προϊόντα είναι δυνατόν να συνεπάγονται ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στον κατά το μάλλον ή ήττον φθαρτό χαρακτήρα τους 7 ότι πρέπει να ληφθούν υπόψη οι αλλοιώσεις αυτές στην εφαρμογή των κανόνων στα στάδια της εμπορίας που ακολουθούν το στάδιο της αποστολής 7 ότι τα προϊόντα της κατηγορίας «extra» πρέπει να υφίστανται ιδιαίτερα φροντισμένη διαλογή και συσκευασία, και θα πρέπει να λαμβάνεται υπόψη μόνο, όσο τα αφορά, η μείωση της φρεσκάδας και της σπαργής 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Οι κανόνες εμπορίας που εφαρμόζονται στα σκόρδα, που υπάγονται στον κωδικό ΣΟ 0703 20 00 αναγράφονται στο παράρτημα.2. Οι κανόνες εφαρμόζονται σε όλα τα στάδια εμπορίας, με τους όρους που προβλέπονται από τον κανονισμό (ΕΚ) αριθ. 2200/96.Εντούτοις, στα στάδια που έπονται εκείνου της αποστολής, τα προϊόντα είναι δυνατόν να παρουσιάζουν, σε σχέση με τις προδιαγραφές των κανόνων:- ελαφρά μείωση της φρεσκάδας και της σπαργής,- για τα προϊόντα που ταξινομούνται στις κατηγορίες εκτός από την κατηγορία «extra», ελαφρές αλλοιώσεις οφειλόμενες στην εξέλιξη και στο κατά το μάλλον ή ήττον φθαρτό χαρακτήρα τους.Άρθρο 2 Ο κανονισμός αριθ. 10/65/ΕΟΚ καταργείται.Άρθρο 3 Ο παρών κανονισμός αρχίζει να ισχύει από την 1η Ιανουαρίου 1998.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 18 Νοεμβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21. 11. 1996, σ. 1.(2) ΕΕ 19 της 5. 2. 1965, σ. 246/65.(3) ΕΕ L 126 της 17. 5. 1997, σ. 11.ΠΑΡΑΡΤΗΜΑ ΚΑΝΟΝΕΣ ΠΟΙΟΤΗΤΑΣ ΓΙΑ ΤΑ ΣΚΟΡΔΑ Ι. ΟΡΙΣΜΟΣ ΤΟΥ ΠΡΟΪΟΝΤΟΣ Ο παρών κανόνας ποιότητας αναφέρεται στα σκόρδα που είναι καρποί των ποικιλιών (cultivars) που προέρχονται από Allium sativum L. και προορίζονται να διατεθούν νωπά (1), ημίξηρα (2), ή ξηρά (3), στον καταναλωτή, με εξαίρεση τα πράσινα σκόρδα με ολόκληρα φύλλα, που δεν έχουν ακόμη αναπτύξει βολβίδια και τα σκόρδα τα οποία προορίζονται για βιομηχανική μεταποίηση.II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑ Σκοπός του κανόνα είναι να ορίσει τις ποιότητες των σκόρδων μετά την τυποποίηση και τη συσκευασία.Α. Ελάχιστα χαρακτηριστικά Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία των αποδεκτών ορίων ανοχής, οι βολβοί πρέπει να είναι:- υγιείς 7 αποκλείονται τα προϊόντα τα οποία έχουν προσβληθεί από σήψη ή αλλοιώσεις τέτοιες ώστε να καθίστανται ακατάλληλα για κατανάλωση,- πρακτικά απαλλαγμένοι από παράσιτα,- πρακτικά απαλλαγμένοι από προσβολές παρασίτων,- καθαρά, πρακτικά απαλλαγμένοι από ορατές ξένες ύλες,- συνεκτικής υφής,- απαλλαγμένοι από ζημιές οφειλόμενες σε πάγωμα ή στον ήλιο,- απαλλαγμένοι από φύτρα ορατά, εξωτερικά,- απαλλαγμένοι από μη φυσιολογική εξωτερική υγρασία,- απαλλαγμένοι από ξένη οσμή ή/και γεύση (4).Η ανάπτυξη και η κατάσταση των σκόρδων πρέπει να είναι τέτοια ώστε να τους επιτραπούν:- να αντέχουν στη μεταφορά και τη μεταχείριση και- να φθάσουν στον προορισμό τους σε ικαναποιητική κατάσταση.Β. Ταξινόμηση Τα σκόρδα ταξινομούνται σε τρεις κατηγορίες που ορίζονται παρακάτω:i) Κατηγορία «Extra»Τα σκόρδα που ταξινομούνται στην κατηγορία αυτή πρέπει να είναι ανωτέρας ποιότητας. Πρέπει να παρουσιάζουν τα χαρακτηριστικά της ποικιλίας ή/και του εμπορικού τύπου (5).Οι βολβοί πρέπει να είναι:- ακέραιοι,- ομαλού σχήματος- καλά καθαρισμένοι.Δεν πρέπει να παρουσιάζουν ελαττώματα, με εξαίρεση πολύ ελαφρές επιφανειακές αλλοιώσεις της επιδερμίδας, υπό τον όρο ότι, αυτές δεν προσβάλουν τη γενικότερη όψη του προϊόντος, την ποιότητά του, τη διατήρησή του και την παρουσίασή του στη συσκευασία.Τα βολβίδια πρέπει να είναι συνεκτικά.Οι ρίζες πρέπει να έχουν κοπεί στη βάση του βολβού για τα ξηρά σκόρδα.ii) Κατηγορία ΙΤα σκόρδα που ταξινομούνται στην κατηγορία αυτή πρέπει να είναι καλής ποιότητας. Πρέπει να παρουσιάζουν τα χαρακτηριστικά της ποικιλίας ή/και του εμπορικού τύπου(6).Οι βολβοί πρέπει να είναι:- ακέραιοι,- αρκετά ομαλού σχήματος.Ωστόσο είναι αποδεκτά ελαφρά ελαττώματα, υπό τον όρο ότι, δεν προβάλλουν τη γενικότερη όψη του προϊόντος, την ποιότητα, τη διατήρησή του και την παρουσίασή του στη συσκευασία:- ελαφρά σκασίματα του εξωτερικού χάρτου από κυτταρίνη του βολβού.Τα βολβίδια πρέπει να είναι επαρκώς συνεκτικά.iii) Κατηγορία ΙΙΗ κατηγορία αυτή περιλαμβάνει τα σκόρδα τα οποία δεν μπορούν να ταξινομηθούν στις ανώτερες κατηγορίες αλλά ανταποκρίνονται στα ελάχιστα χαρακτηριστικά που περιγράφονται κατωτέρω.Μπορεί να παρουσιάζουν τα ακόλουθα ελαττώματα, υπό τον όρο ότι διατηρούν τα ουσιαστικά χαρακτηριστικά ποιότητας, διατήρησης και παρουσίασης:- σκασίματα του εξωτερικού χάρτου από κυτταρίνη ή απουσία ορισμένων μερών του εν λόγω εξωτερικού χάρτου του βολβού,- επουλωμένα σκασίματα,- ελαφρές ρήξεις στην επιφάνεια,- ανώμαλο σχήμα,- να λείπουν τρία βολβίδια κατ' ανώτατο όριο.III. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣ Η ταξινόμηση κατά μέγεθος ορίζεται από τη μέγιστη διάμετρο της ισημερινής τομής.i) Η ελάχιστη διάμετρος ορίζεται σε 45 mm για τα σκόρδα τα οποία ταξινομούνται στην κατηγορία «Extra» και σε 30 mm για τα σκόρδα που ταξινομούνται στις κατηγορίες Ι και ΙΙ.ii) Για τα σκόρδα τα οποία παρουσιάζονται χωριστά - με κομμένα τα στελέχη - ή σε δέσμες, η διαφορά διαμέτρου ανάμεσα στο μικρότερο βολβό και το μεγαλύτερο που περιέχονται στο ίδιο κιβώτιο δεν πρέπει να υπερβαίνει:- 15 mm εφόσον ο μικρότερος βολβός έχει διάμετρο κατώτερη από 40 mm,- 20 mm εφόσον ο μικρότερος βολβός έχει διάμετρο ίση ή ανώτερη από 40 mm.IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣ Υπάρχουν αποδεκτά όρια ανοχής τόσο όσον αφορά την ποιότητα όσο και το μέγεθος για κάθε κιβώτιο ή, για κάθε παρτίδα, στην περίπτωση παρουσίασης χύμα, για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.Α. Όρια ποιοτικής ανοχής i) Κατηγορία «Extra»5 % κατά βάρος των βολβών δεν ανταποκρίνονται στα χαρακτηριστικά της κατηγορίας αλλά ανταποκρίνονται σε εκείνα της κατηγορίας Ι ή, κατ'εξαίρεση, γίνονται αποδεκτά εντός των ορίων ανοχής της κατηγορίας αυτής.ii) Κατηγορία Ι10 % κατά βάρος των βολβών δεν ανταποκρίνονται στα χαρακτηριστικά της κατηγορίας αλλά ανταποκρίνονται σε εκείνα της κατηγορίας Ι ή, κατ'εξαίρεση, γίνονται αποδεκτά εντός των ορίων ανοχής της κατηγορίας αυτής. Στο πλαίσιο αυτού του ορίου ανοχής, κατ'ανώτατο όριο 1 % κατά βάρος των βολβών μπορεί να παρουσιάζει φύτρα ορατά εξωτερικά.iii) Κατηγορία ΙΙ10 % κατά βάρος των βολβών δεν ανταποκρίνονται στα χαρακτηριστικά της κατηγορίας αυτής ούτε στα ελάχιστα χαρακτηριστικά, με εξαίρεση τα προϊόντα τα οποία έχουν προσβληθεί από σήψη, έχουν προσβληθεί επίσης από πάγωμα ή από τον ήλιο, ή, από οποιαδήποτε άλλη αλλοίωση που τα καθιστά ακατάλληλα για κατανάλωση.Επιπλέον αυτού του ορίου ανοχής, κατ' ανώτατο όριο 5 % κατά βάρος των βολβών, μπορούν να παρουσιάζουν βολβίδια με φύτρα ορατά εξωτερικά.Β. Όρια ανοχής μεγέθους Για όλες τις κατηγορίες: 10 % κατά βάρος των βολβών που δεν ανταποκρίνονται στις διάτάξεις όσον αφορά το μέγεθος και το αναγραφόμενο μέγεθος αλλά, ανταποκρίνονται στο αμέσως ανώτερο μέγεθος ή/και κατώτερο του αναφερομένου μεγέθους. Στο πλαίσιο του ορίου αυτού ανοχής, κατ' ανώτατο όριο 3 % των βολβών μπορεί να παρουσιάζουν κατώτερο μέγεθος από την ελάχιστη προβλεπόμενη διάμετρο αλλά η διάμετρος αυτή πρέπει να είναι τουλάχιστον 25 mm.V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ Α. Ομοιογένεια Το περιεχόμενο κάθε κιβωτίου ή παρτίδας στην περίπτωση παρουσίασης χύμα, πρέπει να είναι ομοιογενές και να περιέχει μόνον σκόρδα της αυτής προέλευσης, ποικιλίας ή εμπορικού τύπου, ποιότητας και μεγέθους (στο μέτρο κατά το οποίο όσον αφορά το τελευταίο αυτό κριτήριο, επιβάλλεται ένα ορισμένο μέγεθος).Το εμφανές μέρος του περιεχομένου του κιβωτίου πρέπει να είναι αντιπροσωπευτικό του συνόλου.Β. Συσκευασία Τα σκόρδα πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος, με εξαίρεση τα ξηρά σκόρδα τα οποία παρουσιάζονται σε πλεξίδες οι οποίες μπορεί να αποστέλλονται χύμα (άμεση φόρτωση σε ένα μεταφορικό μέσο).Τα υλικά που χρησιμοποιούνται στο εσωτερικό του κιβωτίου πρέπει να είναι καινούρια, καθαρά και από ύλη που να μην προκαλεί στα προϊόντα εσωτερικές ή εξωτερικές αλλοιώσεις. Η χρησιμοποίηση υλικών και κυρίως χάρτου ή σφραγίδων που περιλαμβάνουν εμπορικές ενδείξεις επιτρέπεται υπό τον όρον ότι, η εκτύπωση ή η σήμανση της ετικέτας πραγματοποιείται με μελάνη ή κόλα που δεν είναι τοξικές.Τα κιβώτια, ή η παρτίδα, στην περίπτωση παρουσίασης χύμα, πρέπει να είναι απαλλαγμένα από κάθε ξένο σώμα.Γ. Παρουσίαση Τα σκόρδα πρέπει να παρουσιάζονται ως εξής:i) χωριστά σε κιβώτια, με κομμένα τα στελέχη. Το στέλεχος δεν μπορεί να έχει μήκος ανώτερο από:- 10 cm για τα νωπά και ημίξηρα σκόρδα,- 3 cm για τα ξηρά σκόρδα 7ii) σε δέσμες που καθορίζονται:- είτε από τον αριθμό των βολβών- είτε από το καθαρό βάρος.Τα στελέχη πρέπει να έχουν ίδιο μήκος 7iii) σε πλεξίδες, αποκλειστικά και μόνο για τα ξηρά και ημίξηρα προϊόντα που καθορίζονται:- είτε από τον αριθμό των βολβών 7 στην περίπτωση αυτή, οι πλεξίδες περιέχουν τουλάχιστον έξι βολβούς- είτε από το καθαρό βάρος.Για την παρουσίαση σε δέσμες ή σε πλεξίδες, τα χαρακτηριστικά των σκόρδων (αριθμός των βολβών ή καθαρό βάρος) πρέπει να είναι ομοιόμορφα στο ίδιο κιβώτιο.Ανεξαρτήτως του χρησιμοποιθέντος τρόπου παρουσίασης, η κοπή των στελεχών πρέπει να είναι σαφής, καθώς και εκείνη των ριζών για τα ξηρά σκόρδα της κατηγορίας «Extra».VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗ Κάθε κιβώτιο πρέπει να φέρει, με χαρακτήρες συγκεντρωμένους στην ίδια πλευρά, ευανάγνωστους, ανεξίτηλους και ορατούς εξωτερικά τις ακόλουθες ενδείξεις:Για τα σκόρδα σε πλεξίδες που αποστέλλονται χύμα (άμεση φόρτωση σε ένα μεταφορικό), οι ενδείξεις αυτές πρέπει να αναγράφονται στο συνοδευτικό έγγραφο των εμπορευμάτων, το οποίο ορίζεται εμφανώς στο εσωτερικό του μεταφορικού μέσου.Α. Σήμανση Συσκευαστής ή/και αποστολέας: όνομα και διεύθυνση ή εμπορικό σήμα που χορηγείται ή αναγνωρίζεται από επίσημη εφημερίδα. Ωστόσο, εφόσον ένας κωδικός (συμβολική αναγνώριση) χρησιμοποιείται, η ένδειξη «Συσκευαστής ή/και αποστολέας» (ή μια ισοδύναμη συντομογραφία) πρέπει να αναγράφεται δίπλα στον κωδικό αυτό (συμβολική αναγνώριση).Β. Φύση του προϊόντος - Νωπό σκόρδο, «ημίξηρο» ή «ξηρό» εάν το περιεχόμενο δεν είναι ορατό απέξω- Όνομα της ποικιλίας ή του εμπορικού τύπου («λευκό σκόρδο», «ροζ σκόρδο», κ.λπ.)- «καπνιστό», ενδεχομένως.Γ. Προέλευση του προϊόντος Χώρα προελεύσεως, και, ενδεχομένως, περιοχή παραγωγής ή εθνική ονομασία, περιφερειακή ή τοπική.Δ. Εμπορικά χαρακτηριστικά - Κατηγορία- Μέγεθος (σε περίπτωση ταξινομήσεως κατά μέγεθος), εκπεφρασμένο σε ελάχιστη και μέγιστη διάμετρο των βολβών.Ε. Επίσημο σήμα ελέγχου (προαιρετικό) (1) Με τον όρο «νωπό σκόρδο» νοείται το προϊόν του οποίου το στέλεχος είναι «πρασινωπό» και το εξωτερικό κέλυφος του βολβού είναι ακόμη σε νωπή κατάσταση.(2) Με τον όρο «ημίξερο σκόρδο» νοείται το προϊόν του οποίου το στέλεχος και ο εξωτερικός χάρτης από κυτταρίνη του βολβού δεν είναι ακόμη τελείως ξηρά.(3) Με τον όρο «ξηρό σκόρδο», νοείται το προϊόν του οποίου το στέλεχος, ο εξωτερικός χάρτης από την κυτταρίνη του βολβού, καθώς και ο χάρτης από κυταρίνη που περικλείει κάθε βολβίδιο είναι απολύτως ξηρά.(4) Η διάταξη αυτή δεν αποτελεί εμπόδιο στην ειδική οσμή και τη γεύση που προκαλούνται από το κάπνισμα.(5) Η διάταξη αυτή δεν αποτελεί εμπόδιο σε εμπόδιο σε έναν διαφορετικό χρωματισμό που προκύπτει από το κάπνισμα.